LV Eiropas Savienības Oficiālais Vēstnesis C 225/18

Paziņojums par antidempinga prāvas uzsākšanu, kas skar no Ķīnas Tautas Republikas un Krievijas nākušo granulāro politetrafluoretilēna (PTFE) sveķu importu

(2004/C 225/06)

Komisija ir saņēmusi sūdzību saskaņā ar Padomes Regulas (EK) Nr. 384/96 (1) 5. pantu (“pamatregula”), apgalvojot, ka no Ķīnas Tautas Republikas un Krievijas (“iesaistītās valstis”) nākušā granulārā politetrafluoroetilēna (PTFE) sveķu imports ir par dempinga cenām un tādā veidā nodara materiālus zaudējumus Kopienas industrijai.

1. Sūdzība

Sūdzību 2004. gada 26. jūlijā izvirzīja CEFIC (“apsūdzētājs”) lielākās Kopienas granulārā politetrafluoretilēna (PTFE) sveķu ražotāju daļas (šajā gadījumā vairāk kā 50 %) vārdā.

2. Produkts

Kā apgalvots, dempingam pakļautais produkts ir granulārā politetrafluoretilēna (PTFE) sveķi sākotnējos veidos un to neapstrādāts polimērs (reaktora krelles) mitrā vai sausā formā, kas nāk no Ķīnas Tautas Republikas un Krievijas (“iesaistītais produkts”), ko parasti deklarē ar CN kodu ex 3904 61 00. Šis CN kods tiek dots tikai informācijai.

3. Dempinga sūdzība

Dempinga sūdzība attiecībā uz Krieviju ir balstīta uz salīdzinājumu starp parastu vērtību, kas noteikta, pamatojoties uz vietējiem izcenojumiem, un iesaistītā produkta eksporta cenām uz Kopienu.

Ņemot vērā nosacījumus pamatregulas 2. panta 7. punktā, apsūdzētājs noteica parasto vērtību Ķīnas Tautas Republikai, pamatojoties uz tirgus ekonomikas cenām valstī, kas minētas šī paziņojuma 5.1 punkta d) apakšpunkta. Dempinga apgalvojums balstās uz salīdzinājumu starp šādi aprēķinātu parasto vērtību un iesaistītā produkta eksporta cenām, kad tas tiek pārdots eksportam uz Kopienu.

Pamatojoties uz šo, aprēķinātās dempinga robežas ir nozīmīgas abām iesaistītajām valstīm.

4. Apgalvojums par nodarītajiem bojājumiem

Apsūdzētājs ir sagādājis pierādījumus, ka iesaistītā produkta imports no Ķīnas Tautas Republikas un Krievijas ieņem atsevišķi un kopumā nozīmīgu tirgus daļu Kopienā.

Ir apgalvots, ka iesaistītā importētā produkta daudzumiem un cenām starp citām sekām ir bijusi negatīva ietekme uz pārvaldāmo tirgus daļu, pārdošanas apjomiem un cenu līmeņiem, ko noteica Kopienas industrija, kas rada būtiskus atgriezeniskus efektus uz vispārējo sniegumu, finansiālo situāciju un nodarbinātības stāvokli Kopienas industrijā.

5. Procedūra

Pēc konsultācijas Padomdevēju Komitejā nosakot, ka sūdzību ir iesniegusi Kopienas industrija vai tās vārdā, un ka tā satur pietiekamus pierādījumus, lai attaisnotu prāvas uzsākšanu, Komisija ar šo uzsāk izmeklēšanu saskaņā ar pamatregulas 5. pantu.

5.1. Procedūra, lai noteiktu dempingu un zaudējumus

Izmeklēšana noteiks, vai iesaistītais produkts, kas nāk no Ķīnas Tautas Republikas un Krievijas, ir pakļauts dempingam, un vai šis dempings ir nodarījis zaudējumus.

a) Atlase

Ņemot vērā acīmredzami lielo šajā prāvā iesaistīto pušu skaitu, Komisija var izlemt piemērot atlasi, pamatojoties uz pamatregulas 17. pantu.

i) Ķīnas Tautas Republikas eksportētāju/ražotāju atlase

Lai ļautu Komisijai izlemt, vai atlase ir nepieciešama un, ja tā ir, izvēlēties paraugu, visiem eksportētājiem/ražotājiem vai pārstāvjiem, kas darbojas to labā, jāpiesakās, kontaktējoties ar Komisiju un nodrošinot nepieciešamo informāciju par viņu kompāniju vai kompānijām laika robežās, kuras noteiktas šī paziņojuma 6. punkta b) apakšpunkta i) daļā, un formātā, kas norādīts 7. punktā:

— vārds, adrese, e-pasta adrese, tālrunis, fakss, un/vai teleksa numuri un kontaktpersona,

— iesaistītā produkta apgrozījums vietējā valūtā un daudzums tonnās, kas pārdots eksportam uz Kopienu laikā no 2003. gada 1. jūlija līdz 2004. gada 30. jūnijam,

— vietējam tirgum paredzētā produkta apgrozījums vietējā valūtā un pārdotā daudzums tonnās laikā no 2003. gada 1. jūlija līdz 2004. gada 30. jūnijam,

— vai kompānija domā pieprasīt individuālu rezervi (2) (individuālu rezervi var pieprasīt tikai ražotāji),

— precīzas kompānijas darbības iesaistītā produkta ražošanā,

— vārdi un precīzas aktivitātes visām saistītajām kompānijām (3), kuras iesaistītas iesaistītā produkta ražošanā un/vai pārdošanā (eksportam un/vai vietējai lietošanai),

— jebkuru citu informāciju, kura varētu palīdzēt Komisijai parauga izvēlē,

— norādi, vai kompānija/kompānijas piekrīt to iekļaušanai paraugā, kas ietver aptaujas atbilžu iesniegšanu un piekrišanu vietējai to atbildes izmeklēšanai.

Lai iegūtu informāciju, jāizvēlas eksportētāju/ražotāju paraugs; Komisija turklāt sazināsies ar eksportējošās valsts varas iestādēm un visām zināmajām eksportētāju/ražotāju asociācijām.

ii) Galīgā parauga izvēle

Visām ieinteresētajām pusēm, kuras vēlas iesniegt jebkādu svarīgu informāciju, kas skar parauga izvēli, tā jāiesniedz laika periodā, kas noteikts šī paziņojuma 6. punkta b) apakšpunkta ii) daļā.

Komisija plāno izdarīt galējo parauga izvēli pēc konsultēšanās ar tām pusēm, kuras ir izrādījušas savu vēlmi tikt iekļautām paraugā.

Kompānijām, kuras iekļautas paraugā, jāatbild uz anketām laika periodā, kas noteikts šī paziņojuma 6. punkta b) apakšpunkta iii) daļā, un tām jāsadarbojas šīs izmeklēšanas ietvaros.

Ja nav redzama pietiekama sadarbība, Komisija savus secinājumus saskaņā ar pamatregulas 17. panta 4. punktu un 18. pantu var balstīt uz pieejamajiem faktiem. Secinājumi, kas izdarīti, pamatojoties uz pieejamajiem faktiem, var būt mazāk labvēlīgi iesaistītajai pusei, kā minēts šī paziņojuma 8. punktā.

b) Anketas

Lai iegūtu informāciju, kas tiek uzskatīta par nepieciešamu šai izmeklēšanai, Komisija izsūtīs anketas Kopienas industrijai un jebkurai Kopienas ražotāju asociācijai, par paraugiem izvēlētajiem eksportētājiem/ražotājiem Ķīnas Tautas Republikā, eksportētājiem/ražotājiem Krievijā, jebkurai eksportētāju/ražotāju asociācijai, importētājiem, jebkurai importētāju asociācijai, kas minēta sūdzībā, un iesaistīto eksportvalstu varas iestādēm.

i) Krievijas eksportētāji/ražotāji un importētāji

Visām šīm ieinteresētajām pusēm nekavējoties jāsazinās ar Komisiju pa faksu, bet ne vēlāk kā laika ierobežojumā, kas noteikts šī paziņojuma 6. punkta a) apakšpunkta ii) daļā, lai noskaidrotu, vai viņi ir minēti sūdzībā un, ja nepieciešams, pieprasītu anketu, nosakot, ka laika ierobežojums, kas noteikts šī paziņojuma 6. punkta a) apakšpunkta ii) daļā, attiecas uz visām šīm ieinteresētajām pusēm.

ii) Eksportētāji/ražotāji Ķīnas Tautas Republikā, kas vēlas iegūt individuālu rezervi

Eksportētājiem/ražotājiem Ķīnas Tautas Republikā, kuri vēlas iegūt individuālu rezervi, pamatojoties uz pamatregulas 17. panta 3. punktu un 9. panta 6. punktu, jāiesniedz aizpildīta anketa laikā, kas noteikts šī paziņojuma 6. punkta a) apakšpunkta ii) daļā. Tādēļ tiem jāpieprasa anketa laikā, kas noteikts šī paziņojuma 6. punkta a) apakšpunkta i) daļā. Tomēr šīm pusēm jāapzinās, ka, ja eksportētājiem/ražotājiem piemēro paraugus, Komisija tomēr var izlemt neaprēķināt individuālu rezervi tiem, ja eksportētāju/ražotāju daudzums ir tik liels, ka individuāli izņēmumi būtu pārmērīgi apgrūtinoši un aizkavētu laicīgu izmeklēšanas pabeigšanu.

c) Informācijas vākšana un uzklausīšanu norise

Ar šo visas ieinteresētās puses tiek aicinātas darīt zināmus to viedokļus, iesniegt citu informāciju vēl bez anketu atbildēm un nodrošināt arī atbilstošus pierādījumus. Šai informācijai un atbilstošajiem pierādījumiem jāsasniedz Komisija laika robežās, kas norādītas šī paziņojuma 6. punkta a) apakšpunkta ii) daļā.

Vēl vairāk, Komisija var uzklausīt ieinteresētās puses, nosakot, ka tām jāiesniedz pieprasījums, parādot noteiktus iemeslus, kādēļ tās jāuzklausa. Šis pieprasījums jāiesniedz laika robežās, kas norādītas šī paziņojuma 6. punkta a) apakšpunkta iii) daļā.

d) Tirgus ekonomikas valsts izvēle

Pēc pamatregulas 2. panta 7. punkta a) apakšpunkta ir paredzēts izvēlēties Amerikas Savienotās Valstis kā piemērotu tirgus ekonomikas valsti, lai noteiktu vērtību attiecībā uz Ķīnas Tautas Republiku. Ar šo ieinteresētās puses tiek aicinātas izteikt savas domas par šīs izvēles piemērotību laika periodā, kas noteikts šī paziņojuma 6. punkta c) apakšpunktā.

e) Tirgus ekonomikas statuss

Tiem Ķīnas Tautas Republikas eksportētājiem/ražotājiem, kuri izsaka prasības un iesniedz pietiekamus pierādījumus, ka tie strādā tirgus ekonomikas apstākļos, t.i., tie atbilst kritērijiem, kas uzrakstīti pamatregulas 2. panta 7. punkta c) apakšpunktā, tiks noteiktas parastās vērtības saskaņā ar pamatregulas 2. panta 7. punkta b) apakšpunktu. Eksportētājiem/ražotājiem, kas domā laikus iesniegt pamatotas prasības, tā jārīkojas laika perioda ietvaros, kas noteikts šī paziņojuma 6. punkta d) apakšpunktā. Komisija nosūtīs prasību veidlapas visiem Ķīnas Tautas Republikas eksportētājiem/ražotājiem, kas minēti sūdzībā, un ikvienai eksportētāju/ražotāju asociācijai, kas minēta sūdzībā, kā arī Ķīnas Tautas Republikas varas iestādēm.

5.2. Procedūra, lai novērtētu Kopienas intereses

Saskaņā ar pamatregulas 21. pantu un gadījumā, ja dempinga apgalvojumi un to nodarītie zaudējumi ir pamatoti, tiks izdarīts slēdziens, vai antidempinga pasākumu pieņemšana nebūs pretrunā ar Kopienas interesēm. Šī iemesla dēļ kopienas industrija, importētāji, tos pārstāvošās asociācijas, lietotāju pārstāvji un pārstāvošās patērētāju organizācijas, nosakot, ka tie pierāda, ka ir reāla sakarība starp to darbību un iesaistīto produktu, var šī paziņojuma 6. punkta a) apakšpunkta ii) daļā noteiktajā laikā darīt sevi zināmu un iesniegt Komisijai informāciju. Puses, kuras darbojušās saskaņā ar iepriekšējo teikumu, var pieprasīt to viedokļu uzklausīšanu, uzrādot noteiktus iemeslus, kādēļ tās būtu jāuzklausa, šī paziņojuma 6. punkta a) apakšpunkta iii) daļā noteiktajā laikā. Jāatzīmē, ka jebkura informācija, kas tiks iesniegta saskaņā ar 21. pantu, tiks ņemta vērā tikai tad, ja tai tiks pievienoti faktiski pierādījumi iesniegšanas brīdī.

6. Laika ierobežojumi

a) Vispārīgie laika ierobežojumi

i) Lai puses varētu pieprasīt anketu vai citas prasību veidlapas

Visām ieinteresētajām pusēm jāpieprasa anketas vai citas prasību veidlapas, cik vien drīz iespējams, bet ne vēlāk kā 10 dienas pēc šī paziņojuma publicēšanas Eiropas Savienības Oficiālajā Vēstnesī.

ii) Lai puses varētu pieteikties, iesniegtu anketu atbildes un jebkuru citu informāciju

Visām ieinteresētajām pusēm, ja to protesti jāņem vērā izmeklēšanas laikā, jāpiesakās, sazinoties ar Komisiju, jāparāda savi uzskati un jāiesniedz atbildes uz anketām vai jebkuru citu informāciju 40 dienu laikā no šī paziņojuma publicēšanas Eiropas Savienības Oficiālajā Vēstnesī, ja vien nav noteikts citādi. Jāpievērš uzmanība faktam, ka procesuālo tiesību lielākās daļas īstenošana, kuras noteiktas pamatregulā, ir atkarīga no pusēm, kas piesakās agrāk minētajā periodā.

Kompānijām, kuras ir izraudzītas paraugam, jāiesniedz anketa atbildes laika periodā, kas noteikts šī paziņojuma 6. punkta b) apakšpunkta iii) daļā.

iii) Uzklausīšana

Visas ieinteresētās puses var pieteikties, lai tās uzklausītu Komisija, šo pašu 40 dienu laikā.

b) Īpaši laika ierobežojumi attiecībā uz atlasi

i) Informācijai, kas noteikta 5.1 punkta a) apakšpunkta i) daļā, jāsasniedz Komisija 15 dienu laikā pēc šī paziņojuma publicēšanas Eiropas Savienības Oficiālajā Vēstnesī, nosakot, ka Komisija grasās apspriesties ar iesaistītajām pusēm, kas ir izteikušas vēlmi tikt iekļautas paraugā tā pēdējā atlasē 21 dienas laikā pēc šī paziņojuma publicēšanas Eiropas Savienības Oficiālajā Vēstnesī.

ii) Jebkurai citai informācijai, kas ir būtiska parauga atlasei, kā šeit noteikts 5.1 punkta a) apakšpunkta ii) daļā, jāsasniedz Komisija 21 dienas laikā pēc šī paziņojuma publicēšanas Eiropas Savienības Oficiālajā Vēstnesī.

iii) Anketu atbildēm no paraugā iekļautajām pusēm jāsasniedz Komisija 37 dienu laikā no datuma, kad saņemts paziņojums par to iekļaušanu paraugā.

c) Īpaši laika ierobežojumi tirgus ekonomikas valsts izvēlei

Izmeklēšanā iesaistītās puses var vēlēties izteikt savu viedokli par Amerikas Savienoto Valstu atbilstību, kas, kā minēts šī paziņojuma 5.1 punkta d) apakspunktā, izvēlēta kā tirgus ekonomikas valsts tam, lai noteiktu parasto vērtību, ņemot vērā Ķīnas Tautas Republiku. Šiem viedokļiem jānonāk Komisijā 10 dienu laikā pēc šī paziņojuma publicēšanas Eiropas Savienības Oficiālajā Vēstnesī.

d) Īpaši laika ierobežojumi prasību iesniegšanai tirgus ekonomikas statusam un/vai individuālai pieejai

Laikus iesniegtām prasībām tirgus ekonomikas statusam (kā minēts šī paziņojuma 5.1 punkta e) apakšpunktā) un/vai individuālai pieejai, pamatojoties uz pamatregulas 9. panta 5. punktu, jāsasniedz Komisija 15 dienu laikā pēc šī paziņojuma publicēšanas Eiropas Savienības Oficiālajā Vēstnesī.

7. Rakstiski iesniegumi, anketu atbildes un korespondence

Visi iesniegumi un prasības, ko izvirza ieinteresētās puses, jāiesniedz rakstiski (ne elektroniskā formātā, ja vien nav noteikts citādi) un tiem jāuzrāda ieinteresētās puses vārds, adrese, e-pasta adrese, tālruņa, faksa un/vai teleksa numurs. Visi rakstiskie iesniegumi, ieskaitot šajā paziņojumā pieprasīto informāciju, anketu atbildes un korespondenci, ko iesniedz ieinteresētās puses uz konfidenciāliem pamatiem, ir jāatzīmē kā “Ierobežots (4)” un, pamatojoties uz pamatregulas 19. panta 2. punktu, tam jāpievieno nekonfidenciāla versija, kura tiks apzīmēta “Ieinteresēto pušu pārbaudei”.

Komisijas adrese korespondencei:

European Commission Directorate General for Trade Directorate B Office: J-79 5/16 B-1049 Brussels Fakss (32 2) 295 65 05 Telekss COMEU B 21877

8. Nesadarbošanās

Gadījumos, kad kāda no ieinteresētajām pusēm atsaka pieeju vai kā citādi nenodrošina nepieciešamo informāciju laika ierobežojuma ietvaros, vai ievērojami kavē izmeklēšanu, var izdarīt apstiprinošus vai noliedzošus provizoriskos vai galējos secinājumus saistībā ar pamatregulas 18. pantu, balstoties uz pieejamajiem faktiem.

Ja tiek atklāts, ka kāda no ieinteresētajām pusēm iesniegusi nepatiesu vai maldinošu informāciju, šo informāciju var ignorēt un var izmantot pieejamos faktus. Ja ieinteresētā puse nesadarbojas vai sadarbojas tikai daļēji, un secinājumi tādā veidā tiek balstīti uz pieejamajiem faktiem, saistībā ar pamategulas 18. pantu rezultāts var būt šai pusei mazāk labvēlīgs nekā tad, ja šī puse būtu sadarbojusies.

9. Izmeklēšanas grafiks

Izmeklēšana tiks pabeigta saskaņā ar pamatregulas 6. panta 9. punktu 15 mēnešu laikā no šī paziņojuma publicēšanas Eiropas Savienības Oficiālajā Vēstnesī. Saskaņā ar pamatregulas 7. panta 1. punktu pagaidu pasākumi var tikt piemēroti ne vēlāk kā 9 mēnešus no šī paziņojuma publicēšanas Eiropas Savienības Oficiālajā Vēstnesī.

(1) OV L 56, 6.3.1996., 1. lpp., kurā jaunākie grozījumi izdarīti ar Komisijas Regulu (EK) Nr. 461/2004 (OV L 77, 13.3.2004., 12. lpp.)

(2) Individuālas rezerves var pieprasīt, pamatojoties uz pamatregulas 17. panta 3. punktu, kompānijas, kuras nav iekļautas paraugā, pamatregulas 9. panta 5. punktu, kas nosaka individuālu pieeju gadījumos, kad iesaistīta ne-tirgus ekonomika valstu/ekonomiku pārejas periodā, un pamatregulas 2. panta 7. punkta b) apakšpunktu par kompānijām, kuras pieprasa tirgus ekonomikas statusu. Jāatzīmē, ka individuālas pieejas pieprasījumiem nepieciešama pieteikšanās saskaņā ar pamatregulas 9. panta 5. punktu un pieprasījumiem, kas attiecas uz tirgus ekonomikas statusu, nepieciešama pieteikšanās sakarā ar pamatregulas 2. panta 7. punkta b) apakšpunktu.

(3) Sīkāku informāciju par saistīto kompāniju nozīmi, lūdzu, skatīt 143. pantā Padomes Regulā (EK) Nr. 2454/93, kas attiecas uz Kopienas Muitas kodeksa ieviešanu (OV L 253, 11.10.1993., 1. lpp.).

(4) Tas nozīmē, ka dokuments paredzēts tikai iekšējai lietošanai. Tas ir aizsargāts, pamatojoties uz Eiropas Parlamenta un Padomes Regulas (EK) Nr. 1049/2001 4. pantu (OV L 145, 31.5.2001., 43. lpp.). Tas ir konfidenciāls dokuments saskaņā ar Padomes Regulas (EK) Nr. 384/96 19. pantu (OV L 56, 6.3.1996., 1. lpp.) un PTO vienošanās par GATT 1994 (Antidempinga vienošanās) VI panta piemērošanu 6. pantu.